CELEX: 62007CA0350
Language: da
Date: 2009-03-05 00:00:00
Title: Sag C-350/07: Domstolens dom (Tredje Afdeling) af 5. marts 2009 — Kattner Stahlbau GmbH mod Maschinenbau- und Metall- Berufsgenossenschaft (anmodning om præjudiciel afgørelse fra Sächsisches Landessozialgericht — Tyskland) (Konkurrence — artikel 81 EF, 82 EF og 86 EF — obligatorisk tilslutning til en organisation, som forsikrer mod arbejdsulykker og erhvervssygdomme — begrebet virksomhed — misbrug af dominerende stilling — fri udveksling af tjenesteydelser — artikel 49 EF og 50 EF — restriktion — begrundelse — risiko for alvorlig forstyrrelse af den finansielle balance i den sociale sikringsordning)

1.5.2009   
            
            
               DA
            
            
               Den Europæiske Unions Tidende
            
            
               C 102/5
            
         Domstolens dom (Tredje Afdeling) af 5. marts 2009 — Kattner Stahlbau GmbH mod Maschinenbau- und Metall- Berufsgenossenschaft (anmodning om præjudiciel afgørelse fra Sächsisches Landessozialgericht — Tyskland)
   (Sag C-350/07) (1)
   
   (Konkurrence - artikel 81 EF, 82 EF og 86 EF - obligatorisk tilslutning til en organisation, som forsikrer mod arbejdsulykker og erhvervssygdomme - begrebet »virksomhed« - misbrug af dominerende stilling - fri udveksling af tjenesteydelser - artikel 49 EF og 50 EF - restriktion - begrundelse - risiko for alvorlig forstyrrelse af den finansielle balance i den sociale sikringsordning)
   2009/C 102/07
   Processprog: tysk
   
      Den forelæggende ret
   
   Sächsisches Landessozialgericht
   
      Parter i hovedsagen
   
   
      Sagsøger: Kattner Stahlbau GmbH
   
      Sagsøgt: Maschinenbau- und Metall- Berufsgenossenschaft
   
      Sagens genstand
   
   Anmodning om præjudiciel afgørelse — Sächsisches Landessozialgericht — fortolkning af artikel 81 EF og 82 EF, samt andre fællesskabsretlige bestemmelser — national lovgivning, der indfører lovpligtig ulykkesforsikring mod arbejdsskader og erhvervssygdomme, der er sammensat af forskellige virksomhedsulykkesforsikringsordninger (»Berufsgenossenschaft«), som har den saglige og geografiske kompetence — spørgsmålet, om disse ulykkesforsikringsinstitutioner er en »virksomhed«, jf. artikel 81 EF og 82 EF, idet de selvstændigt kan fastsætte bidraget, uden at den nationale lovgivning påbyder et loft herfor
   
      Konklusion
   
   
               1)
            
            
               Artikel 81 EF og 82 EF skal fortolkes således, at en organisation som den i hovedsagen omhandlede forsikringssammenslutning, som virksomheder inden for en bestemt branche og et bestemt geografisk område er forpligtet til at tilslutte sig hvad angår forsikringen mod arbejdsulykker og erhvervssygdomme, ikke udgør en virksomhed i disse bestemmelsers forstand, men udelukkende opfylder en social funktion, da en sådan organisation fungerer inden for rammerne af en ordning, som bygger på solidaritetsprincippet, og da ordningen er undergivet statens kontrol, hvilket det tilkommer den forelæggende ret at efterprøve.
            
         
               2)
            
            
               Artikel 49 EF og 50 EF skal fortolkes således, at de ikke er til hinder for en national ordning som den i hovedsagen omhandlede, hvorefter virksomheder inden for en bestemt branche og et bestemt geografisk område er forpligtet til at tilslutte sig en organisation som den i hovedsagen omhandlede forsikringssammenslutning, forudsat ordningen ikke går ud over, hvad der er nødvendigt for at opfylde formålet om at sikre den finansielle balance inden for en social sikringsgren, hvilket det tilkommer den forelæggende ret at efterprøve.
            
         
      (1)  EUT C 269 af 10.11.2007.